Mandinka (folk)

Mandinkafolket (også mandingo, mandinko, sose) er en folkegruppe i Vestafrika hvis medlemmer regner seg som genetiske eller kulturelle etterfølgere av det gamle kongeriket Mali, som kontrollerte transsaharahandelen fra Maghreb til Vestafrika. Tidlig på 1200-tallet ble det ledet av Sundiata Keïta. I det samme hundreåret spredte mandinkaene seg fra det som i moderne tid ble staten Mali og dannet et temmelig stort rike. En senere statsdannelse av mandinkaene var Kaabu.

Mandinkaene lever overveiende i Gambia, Guinea, Senegal og Mali. De utgjør også et stort innslag i Guinea-Bissau, Sierra Leone og Burkina Faso. I Sierra Leone teller de (2015) ca 160.000 personer.

De er også nærværende annetsteds i Vestafrika, men i mindre grad, i Mauritania, Elfenbenkysten og Liberia.

Referanser

Etniske grupper i Afrika
Etniske grupper i Gambia
Etniske grupper i Guinea
Etniske grupper i Senegal
Etniske grupper i Mali
Etniske grupper i Sierra Leone
Etniske grupper i Guinea-Bissau
Etniske grupper i Liberia
Etniske grupper i Mauritania